La mobilització comença a WhatsApp
L'aplicació de l'article 155 ha anul·lat de facto l'autogovern de Catalunya, expulsant el govern legítim de la Generalitat i dissolent el Parlament sorgit de les urnes. Ara és el 8% que representa el PP a Catalunya qui controla les institucions catalanes, amb Soraya Sáez de Santamaría exercint les competències de presidenta de la Generalitat.
Les primeres mesures de l'administració del 155 han tingut com a objectiu escapçar tots els avenços fets per la Generalitat en els darrers anys, des de la immersió lingüística i fins a l'autonomia financera, passant per l'èxit en la gestió de la seguretat o la cultura. Una ofensiva sense precedents que pretén anul·lar la voluntat dels catalans i les catalanes.
Volen així castigar a qui no ha votat bé, corregir a qui pensa diferent. Per això el 21-D ens juguem molt més que un Parlament. Ens juguem els nostres drets i les nostres llibertats. Aturem el 155, recuperem la democràcia, construïm la República.